*VZOREC OKVIRNEGA SPORAZUMA*

|  |  |
| --- | --- |
| NAROČNIK: | **UNIVERZA V MARIBORU, FAKULTETA ZA KEMIJO IN KEMIJSKO TEHNOLOGIJO, Smetanova ulica 17, 2000 Maribor,** ki jo zastopa dekan prof. dr. Zdravko Kravanjamatična številka: 5089638012ID za DDV: SI 71674705Št. TRR: SI56 01100-6090105554odprt pri UJP Slovenska Bistrica |
|  | in |
|   |  |
| DOBAVITELJ: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ki ga zastopa direktor(ica) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_matična številka: \_\_\_\_\_\_\_\_\_\_\_\_\_\_\_\_ID za DDV: \_\_\_\_\_\_\_\_\_\_\_\_\_\_\_\_TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri \_\_\_\_\_\_\_\_\_\_\_\_\_\_\_\_\_\_\_ |

sklepata naslednji

**OKVIRNI SPORAZUM št.\_\_\_\_\_**

**za javno naročilo Nakup kemikalij in laboratorijskega materiala**

**sklop \_\_**

1. **UVODNA DOLOČILA**
2. člen

Stranki uvodoma sporazumno ugotavljata, da:

* je naročnik izvedel postopek oddaje javnega naročila »Nakup kemikalij in laboratorijskega materiala« po odprtem postopku z oznako JN-11/2021 (objava obvestila o naročilu na portalu javnih naročil pod št. objave       z dne      , in v Uradnem listu EU pod številko objave       z dne      ), z namenom sklenitve okvirnega sporazuma za izvedbo javnega naročila (v nadaljevanju besedila: sporazum),
* je bila pogodbena stranka (v nadaljevanju: dobavitelj) izbrana kot najugodnejši ponudnik za izvedbo javnega naročila za sklop/e;
* je celotna dokumentacija v zvezi z oddajo javnega naročila (v nadaljevanju besedila: dokumentacija), vključno s tehničnimi specifikacijami, popravki in pojasnili dokumentacije, odgovori na vprašanja, zastavljena na portalu javnih naročil in celotna ponudba dobavitelja sestavni del tega sporazuma;
* da stranke sklepajo to pogodbo za določitev splošnih in posebnih pogojev za izvajanje te pogodbe;
* da je bil dobavitelj izbran kot ponudnik, ki izpolnjuje pogoje, na podlagi meril z Odločitvijo o oddaji naročila za »Nakup kemikalij in laboratorijskega materiala«, št. \_\_\_\_\_\_\_ z dne \_\_\_\_\_\_\_\_;
* pogodbeni stranki sklepata ta sporazum za določitev splošnih in posebnih pogojev za izvedbo javnega naročila.
1. **PREDMET OKVIRNEGA SPORAZUMA**
2. člen

Predmet sporazuma je sukcesivna dobava kemikalij, laboratorijskega materiala in steklovine za potrebe naročnika, za obdobje štirih (4) let.

Stranki sporazuma ugotavljata, da naročnik po obsegu, vrsti in časovno ne more v naprej določiti potreb po dobavi blaga, ki so predmet tega sporazuma. Naročnik se s tem sporazumom ne zavezuje, da bo naročil določeno količino in/ali vrsto blaga skladno z razpisno dokumentacijo, saj je količina zanj v trenutku sklepanja tega sporazuma objektivno neugotovljiva. Naročnik bo po tem sporazumu naročal le tiste vrste in količine blaga/materiala, ki jih bo dejansko potreboval.

Če se bodo pri posameznem naročniku pojavile potrebe po drugem blagu, ki v ponudbenem predračunu ni zajeto (v nadaljevanju besedila: dodatno blago), bo naročnik takšno blago kupoval po ceniku, ki ga bo ponudnik posredoval ob zahtevi naročnika. Naročila za dobavo blaga, ki ga ni na predračunu, bo naročnik posredoval dobaviteljem, ki jim je bila priznana sposobnost v posameznem sklopu, po elektronski pošti, v nujnih primerih pa tudi po telefonu.

1. člen

Dobavitelj s podpisom tega sporazuma potrjuje, da je v celoti seznanjen z obsegom in zahtevnostjo dobav in z lokacijo, kamor se bo blago dostavljalo.

Dobavitelj zagotavlja, da bo dobave opravil pravilno in kvalitetno v skladu z določili tega sporazuma in po pravilih stroke, v skladu z veljavnimi predpisi, tehničnimi navodili, priporočili in normativi.

1. **CENA**
2. člen

Ocenjena vrednost sporazuma za sklop \_\_\_\_\_ znaša \_\_\_\_\_\_\_\_\_\_\_ **EUR** brez DDV oz. \_\_\_\_\_\_\_\_\_\_\_ **EUR** z DDV.

Vrsta, lastnosti, kakovost, cena in opis predmeta so opredeljeni v obrazcu: »Predračun« (OBR- 1, sklopi od 1 do 3).

Naročnik in dobavitelj sklepata sporazum za naslednje sklope:

- sklop 1: kemikalije

- sklop 2: laboratorijski material

- sklop 3: steklovina

|  |  |
| --- | --- |
| **NAZIV** | **Pogodbena vrednost v EUR brez DDV** |
| **Sklop 1: kemikalije** |  |
| **Sklop 2: laboratorijski material** |  |
| **Sklop 3: steklovina** |  |

Cena dodatnega blaga ne sme biti višja od cene po ceniku dobavitelja za veleprodajo.

Cena blaga vključuje končno nabavno vrednost blaga z vsemi stroški iz katerih so sestavljene (razpisano blago, morebitne popuste, stroške dela, prevozne stroške, zavarovanja, stroške dostave, odvoza odpadne embalaže ter vse ostale stroške, povezane z izvedbo predmeta javnega naročila) in so oblikovane fco. skladišče naročnika razloženo.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja sporazuma, se lahko cene iz ponudbe korigirajo izključno v višini nastale davčne spremembe.

Cene so fiksne za obdobje enega (1) leta od sklenitve sporazuma. Valorizacija denarnih obveznosti se skladno s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04) lahko prvič izvede po preteku enega leta od sklenitve sporazuma in ko kumulativno povečanje dogovorjenega indeksa cen življenjskih potrebščin po podatkih Statističnega urada RS preseže štiri odstotke (4%) vrednosti, šteto od preteka enega leta od sklenitve sporazuma. Nadaljnja povišanja se lahko izvedejo, ko kumulativno povečanje indeksa cen življenjskih potrebščin ponovno preseže štiri odstotke (4%) vrednosti od zadnjega povišanja denarnih obveznosti.

Izvajalec mora pred uvedbo spremembe cen iz prejšnjega odstavka skrbniku sporazuma na strani naročnika pisno predložiti zahtevo za spremembo cen, dokazila o upravičenosti spremembe cen in novi cenik.

Če izvajalec v določenih obdobjih prodaja storitve po akcijskih oziroma znižanih cenah, ki so ugodnejše od cen iz ponudbenega predračuna, mora naročnika o tem pisno obvestiti in mu ponuditi storitve po teh cenah.

1. **NAČIN IN ROK PLAČILA**
2. člen

Skladno z določili Zakona o opravljanju plačilnih storitev za proračunske uporabnike (Uradni list RS, št. 77/16 in 47/19; v nadaljevanju besedila: ZOPSPU-1), naročnik (posamezni naročnik) kot proračunski uporabnik od 1. 1. 2015 račune prejema izključno v elektronski obliki (v nadaljevanju besedila: eRačun) in sicer preko portala Uprave Republike Slovenije za javna plačila.

Naročnik (posamezni naročnik) bo plačal le dejansko dobavljeno blago in sicer po prejetih eRačunih, ki bodo izstavljeni na podlagi potrjenih dobavnic - prevzemnic in cen blaga, ki izhajajo izključno iz ponudbenih cen na enoto mere, opredeljenih v ponudbenem predračunu.

Izvajalec bo eRačun izstavljal sproti, po potrjeni dobavnici-prevzemnici-delivery note.

Dobavitelj izstavi eRačun in ga pošlje na transakcijski račun naročnika. Na računu se obvezno označi sklic na številko tega sporazuma. Naročnik prejete eRačune potrdi ali zavrne v roku osmih (8) dni od dneva njihovega prejema.

Posamezni naročnik bo prejete račune, poravnal na transakcijski račun dobavitelja: št.      , odprt pri       v roku trideset (30) dni od dneva prejema pravilno izstavljenega eRačuna. Vse dokler račun ni izstavljen v skladu z določbami tega sporazuma, naročnik ni v zamudi.

Če plačilni dan iz prejšnjega odstavka tega člena sovpada z dnem, ko je po zakonu dela prost dan, se za plačilni dan šteje naslednji delovni dan.

V kolikor posamezni naročnik računa ne bo plačal v dogovorjenem roku, ima dobavitelj pravico obračunati zamudne obresti skladno z zakonom.

V primeru reklamacije se plačilo zadrži do odprave vzrokov reklamacije, brez zaračunavanja zakonskih zamudnih obresti.

1. **NAČIN NAROČANJA, KRAJ IN ČAS DOBAVE**
2. člen

Naročnik bo blago naročal glede na svoje dejanske potrebe in v naročilu opredelil blago in količine blaga.

Naročnik bo določil in dobavitelju sporočil ime in priimek, telefonsko številko ter elektronsko pošto oseb, ki bodo dejansko podajala naročila za naročnika.

Dobavitelj in odgovorna oseba naročnika ob prevzemu blaga podpišeta dobavnico.

1. člen

Lokacija dobave naročenega blaga je Fakulteta za kemijo in kemijsko tehnologijo, Smetanova ulica 17, 2000 Maribor.

Naročnik si pridržuje pravico do povečanja števila lokacij dobave, pri čemer se upoštevajo pogoji in cene iz tega okvirnega sporazuma. Spremembe stranki uredita pisno s sklenitvijo aneksa k temu okvirnemu sporazumu.

1. člen

Kontaktni podatki dobavitelja za izvajanje naročil v okviru določil tega sporazuma:

|  |  |
| --- | --- |
| * ime in priimek:
 |       |
| * telefonska številka:
 |       |
| * e-pošta:
 |       |
| * spletna stran/spletna trgovina:
 |       *(Opomba: navedba v primeru, da se naročila blaga izvajajo s spletnim naročanjem)* |

Morebitno spremembo kontaktnih podatkov stranka pisno sporoči skrbniku sporazuma na drugi strani.

1. člen

Dobavitelj mora dobavljati blago, ki ga je ponudil, ves čas izvajanja tega sporazuma. Samovoljna zamenjava naročenega blaga z drugim ni dopustna in v takem primeru ima naročnik pravico, da takšno dobavo zavrne. Stroške zavrnitve dobave nosi dobavitelj.

Med veljavnostjo tega sporazuma lahko pride do zamenjave posameznih artiklov, pod pogojem, da so zamenjani artikli v vseh zahtevanih tehničnih karakteristikah najmanj enakovredni oziroma boljši od ponujenih in po enakih cenah in iste blagovne znamke.

V primeru, da pride v času izvajanja tega sporazuma do zamenjave blaga, ki je predmet tega sporazuma (prenehanje proizvodnje, …) mora dobavitelj naročniku posredovati pisno obvestilo o spremembi blaga. Obvestilu morajo biti priložena dokazila, iz katerih izhaja, da je novo blago kakovostno in funkcionalno enakovredno prejšnjemu. Cene blaga, ki je predmet zamenjave, so enake. Dobavitelj lahko prične z dobavo novega blaga po potrditvi naročnika o enakovrednosti novega blaga. V primeru, da se določene vrste blaga ne izdeluje več in ni nobenega blaga, ki bi mu bilo najmanj enakovredno, tega blaga ni potrebno nadomestiti.

1. člen

Dobavitelj je pri izvajanju sporazuma naročnika dolžan nemudoma opozoriti na morebitno objektivno absolutno nezmožnost izvedbe posameznega naročila, skladno s skrbnostjo dobrega strokovnjaka.

Dobavitelj je dolžan aktivno sodelovati v postopku vsakokratnega naročanja. Aktivno sodelovanje pomeni, da dobavitelj posamezno naročilo izvede v skladu z zahtevami posameznega naročnika, s skrbnostjo dobrega strokovnjaka.

1. **JAMSTVA DOBAVITELJA**
2. člen

Dobavitelj posameznemu naročniku jamči, da:

* dobavljeno blago nima stvarnih napak,
* dobavljeno blago nima pravnih napak,
* dobavljeno blago ni rabljeno in je novo,
* kakovost blaga ustreza obstoječim standardom in deklarirani kakovosti na embalaži oziroma spremljajočim dokumentom,
* je dobavljeno blago skladno s tehničnimi specifikacijami, karakteristikami in specifikacijami, ki so bile dane v okviru dokumentacije in ponudbene dokumentacije ali so priloga tega sporazuma,
* dobavljeno blago popolnoma ustreza vsem predpisom, standardom in tehničnim predpisom, je ustrezno za prodajo na enotnem trgu Evropske unije in je ustrezno označeno,
* da bo posamezni naročnik pridobil vse pravice, ki so vezane na blago, dobavitelj pa bo brezhibno izvrševal vse obveznosti, ki so vezane na blago.
* ne bo preračunaval enot mere in posledično cene blaga (primer: zahtevamo ceno za 10 g kemikalije x, ponudnik ponudi 2,5 g kemikalije x, ceno pa preračuna na 2,5 g)

Jamstvo dobavitelja za skrite napake blaga velja še 180 dni po dobavi, šteto od dneva zadnje dobave. Če se v tem roku pri kateremkoli kosu dobavljenega blaga pokažejo zgoraj našteta odstopanja ali napake, lahko posamezni naročnik odpove naročilo delno ali v celoti. Prav tako lahko posamezni naročnik odpove naročilo v celoti, če dobavitelj z dobavo (delno ali v celoti) zamuja za več kot 10 dni.

1. člen

Kakovost dobavljenega blaga mora ustrezati obstoječim standardom in deklarirani kvaliteti na embalaži izdelka oziroma spremljajočih dokumentih in mora biti v skladu z vsemi predpisi in standardi, ki veljajo za to področje. Blago mora biti obvezno pakirano v originalni embalaži z vsemi pripadajočimi artikli (kot izhaja iz proizvajalčevega kataloga). Blago mora imeti oznako CE ter mora biti opremljeno z navodili v slovenskem jeziku.

Če naročnik ugotovi, da blago ni kakovostno ustrezno, ga lahko v roku 3 delovnih dni zavrne in zahteva, da mu dobavitelj dobavi kakovostno blago. Vse stroške, nastale z zamenjavo nekvalitetnega blaga, krije dobavitelj.

Blago, za katero se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili te pogodbe in s specifikacijami, bo zavrnjeno, zaradi česar bo izvajalec prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen.

1. **POGODBENA KAZEN**
2. člen

Če dobavitelj po lastni krivdi zamudi z dobavo naročenega blaga, je dolžan naročniku plačati pogodbeno kazen v višini pet promilov (5 ‰) skupne vrednosti posameznega naročila (vrednost z DDV) za vsak zamujeni dan, vendar ne več kot 10 % (deset odstotkov) skupne vrednosti posameznega naročila.

Če pogodbena kazen preseže mejo iz prejšnjega odstavka, lahko naročnik unovči finančno zavarovanje za dobro izvedbo pogodbenih obveznosti.

V primeru, da ima naročnik zaradi zamude dobavitelja kakršnekoli stroške ali škodo, ki presega pogodbeno kazen, je dobavitelj dolžan poleg pogodbene kazni plačati tudi razliko med plačano pogodbeno kaznijo ter nastalimi stroški ali škodo.

Pogodbena kazen se poravna tako, da naročnik po prejemu računa le-tega zniža za skupno vrednost zaračunane pogodbene kazni. Pogodbeni stranki soglašata, da naročnik ni dolžan sporočiti prodajalcu, da si pridržuje pravico do pogodbene kazni, če je prevzel blago potem, ko je prodajalec z njeno dobavo zamujal. V primeru, da prodajalec zamuja pri dobavi več kot deset (10) dni, lahko zahteva od prodajalca povrnitev vse škode, ki mu jo je z zamudo povzročil. Naročnik lahko v tem primeru tudi razdre okvirni sporazum.

1. **KAKOVOSTNE IN KOLIČINSKE NAPAKE**
2. člen

Kakovostne in količinske reklamacije za dobavljeno blago mora naročnik sporočiti dobavitelju najkasneje v roku osmih (8) dni po prevzemu blaga. Dobavitelj je dolžan na lastne stroške reklamacijo odpraviti najkasneje v roku treh (3) dni od prejema obvestila o reklamaciji.

Rok za odpravo napake začne teči od prejema obvestila o reklamaciji. Za čas prejema obvestila se šteje čas, ko je obvestilo dospelo do dobavitelja, pod pogojem, da je bilo oddano s strani posameznega naročnika in vsebuje najmanj nujno potrebne podatke za identifikacijo blaga.

V primeru, da dobavitelj ne odpravi napak v dogovorjenem roku, ima naročnik pravico do unovčenja finančnega zavarovanja za dobro izvedbo pogodbenih obveznosti in/ali prekinitve sporazuma.

1. člen

V primeru slabe kakovosti oziroma neizpolnjevanja zahtev kakovosti bo naročnik zahteval laboratorijsko preverjanje na stroške dobavitelja.

1. člen

V primeru, da dobavitelj ne izboljša kakovosti dobav oziroma ne upošteva reklamacij, lahko naročnik unovči finančno zavarovanje za dobro izvedbo pogodbenih obveznosti in/ali odstopi od okvirnega sporazuma, brez kakršnihkoli obveznosti do dobavitelja.

Unovčenje finančnega zavarovanja za dobro izvedbo pogodbenih obveznosti ne odvezuje dobavitelja poravnati naročniku vso škodo, ki bi mu nastala zaradi dobaviteljevega neizpolnjevanja obveznosti iz tega sporazuma.

1. člen

Za ugotovljene kakovostne in količinske reklamacije dobavljenega blaga se sestavi reklamacijski zapisnik, ki ga podpišeta obe stranki sporazuma.

1. **OBVEZNOSTI STRANK SPORAZUMA**
2. člen

Naročnik se zavezuje:

* dobavitelju sporočiti vse podatke, da bo lahko ta zagotovil nemoteno dobavo naročenega blaga,
* dobavitelja obveščati o vrstah, količinah in lokacijah dobave naročenega blaga,
* da bo naročeno blago plačano na način in v rokih kot je določeno v tem sporazumu.
1. člen

Dobavitelj je svoje obveznosti dolžan izvesti v obsegu, na način in pod pogoji, kot izhajajo iz tega sporazuma in razpisne dokumentacije.

Dobavitelj izjavlja, da mu je poznan predmet tega sporazuma in vsi riziki, ki bodo spremljali dobave, da je seznanjen z razpisnimi zahtevami ter da so mu razumljivi in jasni pogoji in okoliščine za pravilno izpolnjevanje tega sporazuma.

1. člen

Dobavitelj se zavezuje:

* da bo naročeno blago dobavil v skladu s posameznim naročilom in svojo ponudbo;
* dobaviti kakovostno blago, ki popolnoma ustreza vsem opisom, karakteristikam in specifikacijam, določenim v okviru razpisne in ponudbene dokumentacije;
* naročnika pisno opozoriti na okoliščine, ki bi lahko otežile ali onemogočile kakovostno, pravilno in pravočasno dobavo;
* naročnika pisno obvestiti o vseh spremembah na strani dobavitelja, ki so povezane z njegovim poslovanjem in vplivajo ali bi lahko vplivale na izvajanje tega sporazuma;
* izvajati svoje obveznosti po tem sporazumu po pravilih stroke, navodilih naročnika in v skladu z določili tega sporazuma;
* zagotoviti, da dobavljeno blago nima pravnih in stvarnih napak;
* da bo nosil vse stroške, ki bi nastali zaradi odpoklica blaga zaradi napake, storjene s strani dobavitelja oziroma proizvajalca;
* v roku odpraviti reklamacije;
* z naročnikom aktivno sodelovati in se aktivno odzivati na posamezna naročila;
* da je sposoben računalniško voditi naročila in predaje artiklov, materialno in finančno realizacijo ter mesečno, trimesečno, polletno in letno poročanje o le-teh, in sicer ločeno po posameznem naročniku kot tudi skupno za naročnika in jih na zahtevo naročnika ali posameznega naročnika tudi posredovati;
* da bo posameznim naročnikom zagotovil brezplačni prevzem in odvoz odpadne embalaže, najkasneje ob naslednji dobavi. V primeru, da dobavitelj ne bo odpeljal embalaže ali blaga s pretečenim rokom trajanja, lahko posamezni naročnik na njegove stroške organizira odvoz embalaže.

V primeru, da izvajalec med izvajanjem pogodbe ne spoštuje katere od dogovorjenih obveznosti, ali obveznosti, ki so navedene v razpisni dokumentaciji, ga naročnik na to opozori in mu določi primeren naknadni rok za izpolnitev njegovih pogodbenih obveznosti.

Če izvajalec do poteka roka iz prejšnjega odstavka ne izpolni naročnikovih zahtev znotraj pogodbenih obveznosti, lahko naročnik odstopi od pogodbe in zahteva povrnitev škode ter unovči finančno zavarovanje za dobro izvedbo pogodbenih obveznosti.

1. člen

Za izvajanje tega sporazuma med strankama veljajo naslednja pravila:

* predmet razpisa in tega sporazuma so dobave blaga, ki je predmet razpisa in ki ga naročnik po obsegu, vrsti in časovno ne more v naprej opredeliti;
* predvidene količine in vrste blaga po predračunu so okvirne, pri čemer naročnik ne nosi odškodninske odgovornosti zaradi nedoseganja nabav v količini in vrednosti, kot izhaja iz ocene v razpisni dokumentaciji in ponudbi izvajalca;
* naročnik bo naročal in kupoval le tiste vrste in količine blaga/materiala iz predračuna, ki jih bo dejansko potreboval;
* v kolikor se pojavi potreba po kemijskih proizvodih, laboratorijskem materialu in steklovini, ki ni opredeljena v razpisu OBR-1, takrat si naročnik pridobi ustrezno ponudbo, vezano na sklop dobavitelja;
* dobavitelj se obvezuje, da bo blago dobavljal naročniku (po predhodnem potrjenem zahtevku s strani odgovorne osebe naročnika članice);
* dobavni rok za naročeno blago je največ 14 dni od posameznega naročila, razen kadar se stranki izrecno dogovorita drugače;
* dobavitelj se zavezuje, da bo naročeno blago dostavil na dogovorjeno lokacijo iz 7. člena tega sporazuma.

*Pravilo, ki velja samo za dobavitelje reagentov in kemikalij:*

V skladu z Zakonom o kemikalijah (Uradni list RS, št. 110/03 – uradno prečiščeno besedilo, 47/04 – ZdZPZ, 61/06 – ZBioP, 16/08, 9/11 in 83/12 – ZFfS-1; v nadaljnjem besedilu ZKem) bo dobavitelj dobavil predpisano razvrščene, označene in pakirane kemikalije oz. reagente ter  predložil tehnično dokumentacijo (varnostni list).

1. člen

Količinski prevzem blaga se opravi takoj ob prevzemu blaga, na podlagi dobavnice. Dobavnica ali »delivery note« mora biti napisana v slovenskem ali angleškem jeziku in mora obvezno vsebovati številko naročilnice. Dobavljeno blago po dobavnici mora imeti enak naziv kot naročeno, enako enoto mere in enako kataloško številko. Količinska odstopanja, ki jih ni bilo moč ugotoviti ob prevzemu, mora naročnik pisno reklamirati najkasneje v 15 dneh od prevzema.

1. **VARSTVO PODATKOV**
2. člen

Stranki sporazuma bosta vse medsebojne dogovore, podatke in dokumentacijo, ki je predmet tega sporazuma oziroma njegovega izvajanja, varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta sporazuma.

Stranki sta sporazumni, da bosta osebne podatke, še posebej posebne vrste osebnih podatkov, obdelovali in varovali v skladu z določili Zakona o varstvu osebnih podatkov (Uradni list RS, št. 94/07 – UPB1), Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES in druge zakonodaje s tega področja.

Dobavitelj se zavezuje, da osebnih podatkov, s katerimi bi se srečal pri izpolnjevanju/izvrševanju tega sporazuma, ne bo obdeloval za noben drug namen, kot za namen izpolnjevanja predmeta tega sporazuma.

Dobavitelj se zavezuje zagotoviti ustrezne postopke in sprejeti ukrepe za varovanje osebnih podatkov javnih uslužbencev v skladu z veljavno zakonodajo s področja osebnih podatkov in predvsem zagotoviti tako varovanje osebnih podatkov, da prepreči njihovo slučajno ali namerno nepooblaščeno uničevanje, razkritje, dostop ali drugo nepooblaščeno obdelavo.

1. člen

Obveznost pogodbenikov, da ohranita zaupnost dokumentov, podatkov in pisnih informacij, ne velja za dokumente, podatke in pisne informacije, ki so lahko predmet razkritja po Zakonu o dostopu do informacij javnega značaja (ZDIJZ, Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18; v nadaljnjem besedilu ZDIJZ).

Pogodbeni stranki sta seznanjeni z dejstvom, da je lahko skladno z ZDIJZ ta okvirni sporazum in/ali njegovi sestavni deli predmet objave oziroma razkritja.

1. **SKRBNIŠTVO**
2. člen

Pogodbeni stranki določata naslednja skrbnika za izvajanje tega sporazuma:

* na strani naročnika: \_\_\_\_\_\_\_\_\_\_\_\_\_, telefonska številka: \_\_\_\_\_\_\_\_\_\_\_\_, elektronska pošta: @um.si;
* na strani dobavitelja: \_\_\_\_\_\_\_\_\_\_\_\_\_\_, telefonska številka: \_\_\_\_\_\_\_\_\_\_\_\_\_\_\_, elektronska pošta: \_\_\_\_\_\_\_\_\_\_\_\_\_\_\_\_\_

Za izvajanje obveznosti po tem sporazumu je zadolženi tajnik naročnika.

Morebitne podrobnosti o medsebojnem obveščanju in komuniciranju uredita stranki sporazuma s posebnim medsebojnim dogovorom.

1. **FINANČNA ZAVAROVANJA**
2. člen

Dobavitelj mora najkasneje ob podpisu sporazuma naročniku izročiti menično izjavo s pooblastilom za izpolnitev in bianco menico, kot zavarovanje za dobro izvedbo pogodbenih obveznosti iz tega sporazuma.

Finančno zavarovanje za dobro izvedbo pogodbenih obveznosti se glasi na znesek v višini deset odstotkov (10 %) vrednosti tega sporazuma (vrednost z DDV) za vse sklope. Finančno zavarovanje za dobro izvedbo pogodbenih obveznosti velja še trideset (30) dni po prenehanju veljavnosti sporazuma.

Naročnik bo unovčil finančno zavarovanje za dobro izvedbo obveznosti po tem sporazumu v primeru, če:

* dobavitelj ne bo pričel izvajati svojih pogodbenih obveznosti v skladu z določili sporazuma,
* dobavitelj ne bo izpolnil svojih pogodbenih obveznosti v skladu z določili sporazuma,
* dobavitelj ne bo pravočasno izpolnil svojih pogodbenih obveznosti v skladu z določili sporazuma,
* dobavitelj ne bo pravilno izpolnil svojih pogodbenih obveznosti v skladu z določili sporazuma,
* dobavitelj preneha izpolnjevati svoje pogodbene obveznosti v skladu z določili sporazuma.

Naročnik lahko finančno zavarovanje za dobro izvedbo pogodbenih obveznosti uveljavi brez predhodnega opomina, mora pa dobavitelja o tem pisno obvestiti najkasneje tri (3) dni po dnevu, ko je finančno zavarovanje predložil v izplačilo.

V primeru unovčitve finančnega zavarovanja za dobro izvedbo pogodbenih obveznosti, bo moral dobavitelj unovčeno zavarovanje nemudoma ustrezno nadomestiti z novim zavarovanjem za dobro izvedbo pogodbenih obveznosti.

Če se bodo med trajanjem tega sporazuma spremenili roki za izvedbo posla, vrsta blaga ali storitve, kakovost in količina, bo moral dobavitelj temu ustrezno spremeniti tudi zavarovanje oziroma podaljšati njegovo veljavnost.

Predložitev finančnega zavarovanja iz tega člena je pogoj za veljavnost sporazuma.

1. **ODSTOP OD SPORAZUMA**
2. člen

V primeru, da dobavitelj ne izpolnjuje obveznosti iz tega sporazuma na način, predviden v sporazumu, začne naročnik ustrezne postopke za njegovo prekinitev.

Naročnik lahko predčasno odstopi od tega sporazuma brez odpovednega roka, če:

* dobavitelj najmanj 5 (pet) krat neupravičeno zamudi z dobavo blaga oziroma ga ne dobavi na način, kot je določeno v tem sporazumu;
* dobavitelj večkrat neutemeljeno zavrne naročilo ali odstopa od dogovorjenega načina izvedbe naročila ali nekvalitetno oziroma nepravilno opravlja dobave;
* dobavitelj v roku ne odpravi reklamacij;
* dobavitelj brez potrditve naročnika poveča ceno blaga;
* dobavitelj preneha izvajati storitve po tem sporazumu;
* je nad dobaviteljem začet stečajni postopek ali preneha opravljati svojo dejavnost;
* dobavitelj drugače huje krši določila tega sporazuma.

Odstop mora biti podan v pisni obliki. Naročnik lahko unovči finančno zavarovanje za dobro izvedbo pogodbenih obveznosti.

1. člen

Dobavitelj lahko odstopi od sporazuma z enomesečnim odpovednim rokom, če je posameznemu naročniku dobavil blago skladno z določili tega sporazuma in veljavno zakonodajo, le-ta pa je najmanj pet (5) krat zamudil s plačilom računa za dobavljeno blago za več kot šestdeset (60) dni.

Odpovedni rok začne teči z dnem, ko naročnik prejme pisno odpoved.

1. **PROTIKORUPCIJSKA KLAVZULA**
2. člen

Na podlagi določb 1. točke 14. člena Zakona o integriteti in preprečevanju korupcije (Ur. l. RS, št. 69/2011; v nadaljevanju besedila: ZIntPK) je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

nična.

Naročnik bo v primeru ugotovitve o domnevnem obstoju dejanskega stanja iz 1. odst. tega člena ali obvestila Komisije za preprečevanje korupcije ali drugih organov, glede njegovega domnevnega nastanka, začel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **PREHODNE IN KONČNE DOLOČBE**
2. člen

Stranki se obvezujeta, da bosta storili vse kar je potrebno za izvršitev tega sporazuma in da bosta pri njegovem izvrševanju ravnali s skrbnostjo dobrega strokovnjaka.

1. člen

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili tega sporazuma v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je sporazum razvezan z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je sporazum razvezan trideseti dan od seznanitve s kršitvijo.

1. člen

Med veljavnostjo sporazuma o izvedbi javnega naročila lahko naročnik ne glede na določbe zakona, ki ureja obligacijska razmerja in določila tega sporazuma, odstopi od sporazuma v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja,
* v času oddaje javnega naročila je bil dobavitelj v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano dobavitelju.
1. člen

Dobavitelj naročniku odgovarja za vso škodo, ki bi mu nastala zaradi kršitve pravic tretjih oseb in drugo škodo, ki bi jo naročnik imel zaradi protipravnih ravnanj dobavitelja.

1. člen

Ta okvirni sporazum se lahko spremeni ali dopolni s pisnim aneksom, ki ga sprejmeta in podpišeta obe stranki sporazuma. V primeru spremembe sedeža, kontaktnih podatkov ali skrbnikov sporazuma, zadostuje pisno obvestilo ene stranke drugi stranki.

Če katerokoli od določil sporazuma je ali postane neveljavno, to ne vpliva na ostala določila sporazuma. Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno.

1. člen

Stranki sporazuma se zavezujeta, da bosta morebitne spore reševali sporazumno. V nasprotnem primeru morebitne spore rešuje stvarno pristojno sodišče v Mariboru, po slovenskem pravu.

1. člen

Ta okvirni sporazum je sestavljen v 4 (štirih) enakovrednih izvodih, od katerih prejme vsaka stranka po 2 (dva) izvoda.

1. člen

Sporazum začne veljati s podpisom obeh strank, pod pogojem, da dobavitelj naročniku predloži finančno zavarovanje za dobro izvedbo pogodbenih obveznosti. Sporazum se začne uporabljati s podpisom obeh strank.

Okvirni sporazum se sklepa za obdobje 4 (štirih) let.

|  |  |  |
| --- | --- | --- |
| V ,dne |  | V Mariboru, dne  |
|  |  |  |
| Izvajalec:Direktor(ica)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Naročnik:FKKT UMprof. dr. Zdravko Kravanja, dekan\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Priloge:

* priloga: ponudbeni predračun za sklop      :